Aleksei Navalnîi, aflat în detenție, a primit Premiul pentru Libertatea de Gândire.
Aleksei Navalnîi, liderul opoziţiei ruse, aflat în detenţie, a fost distins miercuri cu Premiul Saharov pentru Libertatea de Gândire, anunţă Parlamentul Uniunii Europene. Distincția a fost acordată de Parlamentul Uniunii Europene. Aleksei Navalnîi este condamnat la 3 ani și 6 luni de închisoare pentru mai multe fapte penale.
"Aleksei Navalnîi este câştigătorul de anul acesta al Premiului Saharov. A luptat neîncetat împotriva corupţiei regimului Vladimir Putin. Acest lucru l-a costat libertatea şi aproape viaţa", a declarat, prin Twitter, David Sassoli, preşedintele Parlamentului European."Distincţia acordată astăzi recunoaşte curajul său imens. Reiterăm apelul nostru pentru eliberarea sa imediată", a subliniat David Sassoli.Aleksei Navalnîi a fost propus pentru acordarea Premiului Saharov de grupul Partidului Popular European (PPE) şi de cel Înnoim Europa, pentru "curajul manifestat în lupta pentru libertate, democraţie şi drepturile omului".O instanţă judiciară din Moscova a decis, la începutul lunii februarie, condamnarea la trei ani şi şase luni de închisoare a lui Aleksei Navalnîi, liderul opoziţiei ruse, pentru încălcarea condiţiilor unei sentinţe cu suspendare, un caz de fraudă din 2014 pe care disidentul îl consideră ca având motivaţie politică. Instanţa a dispus scăderea din sentinţă a zilelor petrecute de Aleksei Navalnîi în arest la domiciliu. Aleksei Navalnîi a fost arestat preventiv pe 17 ianuarie, la revenirea în Rusia după ce a fost tratat în Germania ca urmare a atacului neurotoxic din august 2020. Aleksei Navalnîi, în vârstă de 45 de ani, se află în Penitenciarul Pokrov, situat în regiunea Vladimir, la circa 100 de kilometri de Moscova. Disidentul rus este vizat de încă două anchete, pentru "activităţi extremiste" şi "atingere adusă drepturilor cetăţenilor".